Document ID: 31992R3909

NEUVOSTON ASETUS (ETY) N:o 3909/92,
annettu 30 päivänä joulukuuta 1992,
tietyistä kolmansista maista peräisin oleviin ja CN-koodeihin 0714 10 ja 0714 90 kuuluviin tiettyihin tuotteisiin sovellettavasta tuontijärjestelmästä annetun asetuksen (ETY) N:o 430/87 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
asetuksessa (ETY) N:o 430/87(1) määritetään kolmansista maista, joista yhteisöön tuotaessa käytetään enintään 6 prosentin tullattavan tavaran arvosta suuruista tuontimaksua, peräisin olevaan maniokkiin ja vastaaviin tuotteisiin sovellettava järjestelmä, jonka voimassaolo päättyy toisaalta Indonesian ja muiden tullitariffeja ja kauppaa koskevan yleissopimuksen (GATT) nykyisten sopimuspuolten osalta, ja toisaalta Kiinan ja muiden GATT:iin kuulumattomien kolmansien maiden osalta, 31 päivänä joulukuuta 1992,
Euroopan talousyhteisön ja Thaimaan kuningaskunnan välinen maniokin tuotantoa, kaupan pitämistä ja kauppaa koskeva yhteistyösopimus, jonka uusiminen on hyväksytty päätöksellä 90/637/ETY(2), on voimassa peräkkäisinä neljän vuoden jaksoina; kuluva jakso päättyy vuoden 1994 lopussa,
Indonesian ja Brasilian sekä muiden GATT:iin kuuluvien tuottajamaiden kanssa tehdyt sopimukset(3), jotka ovat syntyneet GATT-sopimuksen XXVIII artiklan mukaisesti käytyjen, yhteisön yhteisen tullitariffin entiseen alanimikkeeseen 07.06 A kuuluvien tuotteiden tuonnille tekemän tariffimyönnytyksen väliaikaista suspendoimista koskevien neuvottelujen tuloksena, pysyvät voimassa 1 päivän tammikuuta 1993 ja 31 päivän joulukuuta 1995 välisenä aikana; näiden sopimusten perusteella yhteisöllä on oikeus suspendoida tämä myönnytys,
yhteisön ja Indonesian tasavallan välillä tästä asiasta käytyjen neuvottelujen perusteella on päädytty kumpaakin osapuolta tyydyttävään ratkaisuun, johon kuuluu Indonesialle varatun 825 000 tonnin suuruisen vuosittaisen maniokkia ja vastaavia tuotteita koskevan kiintiön korvaaminen 2 475 000 tonnin suuruisella kokonaiskiintiöllä, joka voidaan tuoda yhteisöön 1 päivän tammikuuta 1993 ja 31 päivän joulukuuta 1995 välisenä aikana sellaisen järjestelmän yhteydessä, jolle on ominaista tietynlainen joustavuus,
yhteisö on sitoutunut sallimaan GATT:in sopimuspuolten suhteen nykyisen tullien sitomisen suspensioajan kuluessa kyseisten tuotteiden tiettyjen määrien tuonnin enintään 6 prosentin tullattavan tavaran arvosta suuruisella tuontimaksulla; suosituimmuustullikohtelua koskevan lausekkeen mukaisesti yhteisön on kohdeltava vastaavalla tavalla niitä GATT:iin kuulumattomia kolmansia maita, joihin tätä lauseketta sovelletaan; tämän sitoumuksen mukaisesti olisi vahvistettava GATT:iin kuulumattomista maista peräisin olevien tuotteiden määrät, jotka voidaan tuoda enintään 6 prosentin tullattavan tavaran arvosta suuruisella tuontimaksulla toisaalta Kiinasta ja toisaalta muista GATT:iin kuulumattomista maista,
Euroopan talousyhteisön ja Kiinan kansantasavallan välisen kaupallista ja taloudellista yhteistyötä koskevan sopimuksen(4) 6 artiklan mukaisesti on käyty neuvotteluja CN-koodeihin 0714 10 91, 0714 10 99, 0714 90 11 ja 0714 90 19 kuuluvan maniokin yhteisöön tuonnin osalta; neuvotteluiden perusteella on päädytty kumpaakin osapuolta tyydyttävään ratkaisuun, johon kuuluu toisaalta Kiinan vientien rajoittaminen kokonaismäärältään 1 050 000 tonniin maniokkia ja vastaavia tuotteita 1 päivän tammikuuta 1993 ja 31 päivän joulukuuta 1995 välisenä aikana ja toisaalta näiden määrien yhteisöön tuonnin salliminen enintään 6 prosentin tullattavan tavaran arvosta suuruisella tuontimaksulla sellaisen järjestelmän yhteydessä, jolle on ominaista tietty joustavuus, ja
muiden GATT:iin kuulumattomien kolmansien maiden osalta olisi vahvistettava vuosien 1993, 1994 ja 1995 aikana vuosittain tuotavat määrät tasolle, joka oli voimassa vuosina 1990 1992,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 430/87 1 artiklan 2 kohta seuraavasti:
" 2 Jäljempänä mainituista kolmansista maista peräisin olevien, CN-koodeihin 0714 10 91, 0714 10 99, 0714 90 11 ja 0714 90 19 kuuluvien tuotteiden osalta enintään 6 prosentin tullattavan tavaran arvosta suuruisen tuontimaksun periminen rajoitetaan seuraaviin määriin.
a) Indonesia: 2 475 000 tonnin enimmäismäärä 1 päivän tammikuuta 1993 ja 31 päivän joulukuuta 1995 välisenä aikana, joka voidaan tuoda seuraavasti:
- ajanjakson kunkin vuoden osalta tuotava määrä ei saa ylittää 866 250 tonnia,
- lisäksi vuonna 1995 tuotava määrä ei missään tapauksessa saa johtaa 1 päivän tammikuuta 1993 ja 31 päivän joulukuuta 1995 väliselle ajalle hyväksytyn 2 475 000 tonnin enimmäismäärän ylittymiseen;
b) muut GATT:in nykyiset sopimuspuolet lukuun ottamatta Thaimaata ja Indonesiaa: 145 590 tonnia vuodessa vuosina 1993, 1994 ja 1995;
c) Kiina: 1 050 000 tonnin enimmäismäärä 1 päivän tammikuuta 1993 ja 31 päivän joulukuuta 1995 välisenä aikana, joka voidaan tuoda seuraavasti:
- ajanjakson kunkin vuoden osalta tuotava määrä ei saa ylittää 367 500 tonnia,
- lisäksi vuonna 1995 tuotava määrä ei missään tapauksessa saa johtaa 1 päivän tammikuuta 1993 ja 31 päivän joulukuuta 1995 väliselle ajalle hyväksytyn 1 050 000 tonnin enimmäismäärän ylittymiseen;
d) GATT:iin kuulumattomat maat, Kiinaa lukuun ottamatta, vuosina 1993, 1994 ja 1995:
- CN-koodeihin 0714 10 99 ja 0714 90 19 kuuluvien tuotteiden osalta 30 000 tonnia vuodessa,
- CN-koodeihin 0714 10 91 ja 0714 90 11 kuuluvien tuotteiden osalta 2 000 tonnia vuodessa.
Edellä b ja d kohdassa tarkoitettujen kiintiöiden täyttyminen ei saa vaikeuttaa liitteessä luetelluista vähiten kehittyneistä maista peräisin olevien tuotteiden vapaaseen liikkeeseen laskemista soveltaen tuontimaksua, jonka enimmäismäärä on vahvistettu, 5 000 tonnin vuotuisen kokonaismäärän rajoissa."
2 artikla
Tämä asetus tulee voimaan 1 päivänä tammikuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä joulukuuta 1992.

Labels: 3
17